Համլետ Պետրոսյանը նաև նշեց, որ ադրբեջանական կողմը գիտական հարձակումներ է իրականացնում, պատրաստել է ոչ միայն սուտասան գիտնականներ, նաև լրագրողներ, մեդիա մասնագետներ, ովքեր հաճախ շփոթության մեջ են գցում նույնիսկ լուրջ հետազոտողներին. մինչդեռ իրենց արշավախումբը ՀՀ կողմից պետական ֆինանսավորում չունի, նույնիսկ ԳԱԱ-ում չկա Արցախի մշակույթին նվիրված որևէ բաժին. «Ադրբեջանում ստեղծել են հատուկ կազմակերպություններ՝ մենք մի փոքրիկ հրապարակում ենք պատրաստում, իրենք 5-10 էջանոց պատասխան են հրապարակում: Մի ամբողջ բաժին աշխատում է մեր փոքրիկ հրապարակման վրա: Մենք միջազգային որևէ կազմակերպությունից ֆինանսավորում չենք ստանում: Բոլոր հետազոտողները, ովքեր այցելում են Տիգրանակերտ, իրենց արձակուրդի և իրենց գումարների հաշվին են դա անում»,-ասաց նա: